Diari Oficial de la Generalitat Valenciana


Sumari del DOGV 6398, del 16-11-2010 (2010/12697)

DECRET 186/2010, de 12 de novembre, del Consell, pel qual s'autoritza la implantació d'ensenyances universitàries oficials de grau en la Universitat Cardenal Herrera-CEU.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6398

Data del DOGV
:   16-11-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/12759


Data del document
:   12-11-2010

Organisme emissor
:   Conselleria d'Educació

Tipus de document
:   Decret

Descriptors 

:   * Universitat Cardenal Herrera-Ceu
    * centre d'ensenyament
    * ensenyament superior
    * legislació
    * universitat

DECRET 186/2010, de 12 de novembre, del Consell, pel qual s'autoritza la implantació d'ensenyances universitàries oficials de grau en la Universitat Cardenal Herrera-CEU. [2010/12827]  
La Junta del Patronat de la Universitat Cardenal Herrera-CEU ha sol·licitat autorització per a impartir ensenyances universitàries oficials de grau conduents a l'obtenció dels títols següents: Grau en Odontologia, Grau en Infermeria, Grau en Veterinària, Grau en Dret, Grau en Ciències Polítiques, Grau en Finances i Comptabilitat, Grau en Arquitectura, Grau en Educació Infantil, Grau en Educació Primària, Grau en Medicina i Grau en Ciències de l'Activitat Física i de l'Esport.  
El Consell Valencià d'Universitats i de Formació Superior va ser informat de les propostes d'implantació de les ensenyances en la seua sessió de 31 de març de 2010.  
L'Agència Valenciana d'Avaluació i Prospectiva (AVAP) ha emés els informes preceptius, tots estos amb resultats favorables.  
Els corresponents plans d'estudi han sigut verificats pel Consell d'Universitats.   
Per això, d'acord amb allò que estableixen els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 12 de novembre de 2010,  
DECRETE  
Article 1. Autorització d'ensenyances  
S'autoritza la Universitat Cardenal Herrera-CEU per a la implantació, en el curs 2010/2011, de les ensenyances conduents a l'obtenció dels títols oficials de grau les ensenyances dels quals es relacionen en l'annex del present decret.   
Article 2. Inscripció en el registre i els seus efectes  
De la present autorització s'informarà el Ministeri d'Educació per tal que este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials.  
Article 3. Publicació de plans d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.   
Article 4. Renovació de l'acreditació dels títols de grau  
Abans del transcurs de sis anys, a comptar de la data de la seua verificació inicial o des de la seua última acreditació, els títols universitaris oficials de grau hauran de renovar la seua acreditació, en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació de les ensenyances universitàries oficials, en la redacció donada pel Reial Decret 861/2010, de 2 de juliol, de modificació de l'anterior.  
Article 5. Expedició de títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
DISPOSICIÓ ADDICIONAL  
Única. Facultats d'aplicació i execució  
Es faculta el conseller d'Educació per a l'aplicació i execució del present decret.  
València, 12 de novembre de 2010  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN  
ANNEX  
Graus 2010/2011  
UNIVERSITAT CARDENAL HERRERA-CEU  
1. Grau en Odontologia, les ensenyances del qual seran organitzades per la Facultat de Ciències de la Salut i impartides en el campus de Moncada.  
2. Grau en Infermeria, les ensenyances del qual seran organitzades per la Facultat de Ciències de la Salut i impartides en el campus de Moncada, així com en els centres d'Elx i Castelló.  
3. Grau en Veterinària, les ensenyances del qual seran organitzades per la Facultat de Veterinària i impartides en el campus de Moncada.  
4. Grau en Dret, les ensenyances del qual seran organitzades per la Facultat de Dret, Empresa i Ciències Polítiques i impartides en el campus d'Alfara del Patriarca i en el centre d'Elx.  
5. Grau en Ciències Polítiques, les ensenyances del qual seran organitzades per la Facultat de Dret, Empresa i Ciències Polítiques i impartides en el campus d'Alfara del Patriarca.  
6. Grau en Finances i Comptabilitat, les ensenyances del qual seran organitzades per la Facultat de Dret, Empresa i Ciències Polítiques i impartides en el campus d'Alfara del Patriarca i el centre d'Elx.  
7. Grau en Arquitectura, les ensenyances del qual seran organitzades per l'Escola Superior d'Ensenyances Tècniques i impartides en el campus d'Alfara del Patriarca.  
8. Grau en Educació Infantil, les ensenyances del qual seran organitzades per la Facultat d'Humanitats i Ciències de la Comunicació i impartides en el campus d'Alfara del Patriarca, en el centre d'Elx i en el centre de Castelló.  
9. Grau en Educació Primària, les ensenyances del qual seran organitzades per la Facultat d'Humanitats i Ciències de la Comunicació i impartides en el campus d'Alfara del Patriarca, en el centre d'Elx i en el centre de Castelló.  
10. Grau en Medicina, les ensenyances del qual seran organitzades per la Facultat de Ciències de la Salut i impartides pel centre de Castelló.   
11. Grau en Ciències de l'Activitat Física i de l'Esport, les ensenyances del qual seran organitzades per la Facultat de Ciències de la Salut i impartides pel centre de Castelló.